สวัสดีค่ะหนูกังวลกลัวท้องค่ะ คือหนูเริ่มกินยาคุมแบบ28เม็ดวันที่11ค่ะแล้วก็มีอะไรกับแฟนแต่สวมถุงยางอนามัยตลอดนะคะแล้วพอกินยาคุมแบบ28ได้16วันหนูก็มีอะไรกับแฟนแล้วหลั่งนอกค่ะจะท้องมั้ยคะพึ่งกินยาได้16วันแล้วก็กินยาคุมฉุกเฉินแบบ1เม็ดไปอีกค่ะกลัวท้องมันจะเป็นอะไรมั้ยคะ
สวัสดีค่ะ การใช้ยาคุมแบบแผงรายเดือน 28 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันที หากทำได้ดังนี้น ประสิทธิภาพของยาจะมีสูงมากเกิน 99% ไม่จำเป็นต้องใช้ยาคุมฉุกเฉินเพิ่มเข้าไปอีก แม้จะเป็นเพศสัมพันธ์ที่ไม่ได้ใส่ถุงยางอนามัยก็ตามแต่หากกินยาคุมฉุกเฉินเพิ่มเข้าไปด้วยแล้วนั้น ก็ไม่ได้มีผลไปด้อยประสิทธิภาพยาคุมแบบแผง แต่อาจจะทำให้เพิ่มโอกาสเกิดผลข้างเคียงเช่นเลือดออกผิดปกติทางช่องคลอด หรือประจำเดือนมาคลาดเคลื่อนไปให้สังเกตรอบเดือนหลังจากนี้ ซึ่งอาจคลาดเคลื่อน แต่ไม่ควรมาเกิน 35 วันจากรอบก่อน ถ้าประจำเดือนไม่มาในช่วงที่กินยาหมดแผงไปแล้วนั้น ให้ยืนยันการตั้งครรภ์ด้วยชุดตรวจการตั้งครรภ์ก่อนการเริ่มกินยาแผงถัดไป